Friedrich Wilhelm II od Pruske
<s>Fridrih Vilhelm II (; 25. septembar 1744 – 16. novembar 1797) bio je pruski kralj od 1786. do 1797. godine.</s><s>Pripadao je dinastiji Hohenzollern.</s>

<s>Biografija 
Rođen je u Berlinu kao sin Vilijama Avgusta Pruskog, drugog sina kralja Fridriha Vilhelma I i Lujze Amalije od Braunšvajga.</s><s>Starija sestra njegove majke, Elizabeta, bila je supruga Fridriha Velikog.</s><s>Nakon očeve smrti (1758), Fridrih II je postao naslednik prestola pošto Fridrih Veliki nije imao dece.</s><s>Fridrih Vilhelm II se 1765. godine oženio Elizabetom Kristinom od Braunšvajga, ćerkom Karla I od Braunšvajga.</s><s>Od nje se razveo 1769. godine kada je oženio Frederiku Lujzu, ćerku Ludviga IX od Hesena.</s><s>Sa njom je imao sedmoro dece.</s><s>Imao je i ljubavnicu Vilhelminu Enke sa kojom je imao petoro dece.</s><s>Fridrih se interesovao za umetnost.</s><s>Bio je mecena Betovena i Mocarta, a njegov privatni orkestar bio je poznat širom Evrope.</s><s>Takođe je bio i talentovani violončelista.</s><s>Godine 1786. nasledio je svoga strica.</s><s>Nije bio upoznat sa diplomatijom niti pripreman za vladavinu, što je izazvalo sumnju u pogledu njegove spremnosti za vladavinu.</s><s>Na početku vladavine donosi mere kojima je povećao teret obaveza stanovništva.</s><s>Izgrađuje puteve i kanale, smanjuje carinske dažbine, podstiče trgovinu, uvodi nove poreze.</s><s>Intelektualni slojevi bili su zadovoljni Fridrihovom merom koja ukida zabranu nemačkog jezika.</s><s>On vrši prijem nemačkih pisaca na Prusku akademiju i aktivno podstiče rad univerziteta i škola.</s><s>Ukida državni monopol na trgovinu kafom, duvanom i šećerom.</s><s>Fridrihov rad na kodifikaciji zakona završen je 1794. godine.</s>

<s>Vojska Pruskog kraljevstva jača tokom vladavine Fridrihovog prethodnika.</s><s>Prva briga Fridriha Vilhelma II bila je da vrši stalni nadzor nad pruskom vojskom.</s><s>Fridrih je sebe proglasio "gospodarem rata" (nem.</s><s>Kriegherr) i stavio se na čelo kolegijuma rata (Oberkriegs-Collegium).</s><s>Vojne reforme Fridriha pokazale su se neuspešnim.</s><s>Pruska vojska katastrofalno je poražena kod Jene 1806. godine od Napoleona Bonaparte.</s><s>U mirnodopskim uslovima, pruska vojska brojala je 189.000 vojnika pešadije i 48.000 konjanika.</s><s>Pruski kralj pokušava da interveniše u Rusko-austrijsko-turskom ratu, ali nije uspeo da ostvari svoj cilj.</s><s>Pruska nije dobila nikakve ustupke.</s><s>Fridrih napušta anti-austrijsku politiku.</s>

<s>Fridrih i austrijski car Leopold 1791. godine ulaze u rat protiv revolucionarne Francuske.</s><s>Avgusta te godine izdali su Plinicku deklaraciju u kojoj su pozvali francuske revolucionare da prekinu sa kršenjem prava kralja Luja XVI.</s><s>Fridrih lično učestvuje u kampanjama 1792. i 1793. godine, a Pruska izlazi iz rata 1795. godine nakon potpisivanja Bazelskog mira kako bi mogla da učestvuje u podeli Poljske.</s><s>Fridrih je umro 1797. godine.</s><s>Nasledio ga je Fridrih Vilhelm III.</s>

<s>Porodično stablo</s>

<s>Izvori 
 Feldhahn, Ulrich .</s><s>Die preußischen Könige und Kaiser (German).</s><s>Kunstverlag Josef Fink, Lindenberg.</s><s>Komander, Gerhild H. M. "Friedrich Wilhelm II.</s><s>König von Preußen (German)".</s><s>Verein für die geschichte Berlins e.V. Pristupljeno 29 April 2013.</s><s>"Preussenchronik: Der neue König macht wenig besser und vieles schlimmer (German)".</s><s>Rundfunk Berlin Brandenburg.</s><s>Pristupljeno 29 April 2013.</s><s>"Preussenchronik: Friedrich Wilhelm II.</s><s>Preußen (German)".</s><s>Rundfunk Berlin Brandenburg.</s><s>Pristupljeno 29 April 2013.</s>

<s>Kraljevi Pruske
Dinastija Hochenzollern</s>

